Taitō (Tokio)

Tokio hiriko 23 auzo berezi bat da. Ohikoa da beste hizkuntza batzuetan "Taitō hiria" deitzea. 2011an, bertako biztanleria 168.909 zen, 16.745 biztanle kilometro karratuko dentsitatearekin 10,08 kilometro karratuko eremuan. Hiriko toki interesgarri batzuk bertan daude, besteak beste Ueno parkea eta Sensō-ji tenplua.

 Geografia 
Taitō, 23 auzo berezien artean ipar-ekialdera kokatua dago eta ekialdeko ertza Sumida ibaiak mugatzen du.

 Historia 
Gaur egungo Uenoko barrutian, 1868an, Enperadorearen Armadak, Tokugawa shogunerriaren azken babesa garaitu zuen borroka gertatu zen. Taitō 1947ko martxoaren 15ean eratu zen.

 Banaketa administratiboa 
Hainbat barrutitan banatzen da Taitō:
 Ameyoko
 Asakusa
 Asakusabashi
 Ueno
 Yanaka

 Ondasun nabarmenak 
 Ueno parkea: Auzoko parkerik handiena eta garrantzitsuena da, bertan baitaude Tokioko museorik garrantzitsuenak, batez ere Tokioko Museo Nazionala, Japoniako Zientzia Museo Nazionala eta Mendebaldeko Artearen Museo Nazionala. Bost solairutako Kan'ei-ji pagoda ere parkean dago.
 Sensō-ji tenploa: Asakusa barrutian dago eta Tokioko tenplorik garrantzitsuena da. Bertan Sanja Matsuri jaialdia spatzen da.
 Ueno zooa: 1882an ireki zen eta 464 animalia espezie ditu.

 Jaialdiak 
Auzo honetan, Sumidagawa su artifizial jaialdia ospatzen da, Asakusa samba aratustea eta Sanja Matsuri jaialdia, azken hau Tokioko hiru jaialdi handienetako bat.

 Iruditegia 

 Kanpo estekak 
 Taitō auzoko webgune ofiziala ingelesez
 Taitō auzoko webgune ofiziala japonieraz

Kategoria:Tokioko auzoak